Ülo Tambet

Ülo Tambet (13. jaanuar 1932 Kiviõli – 1. juuli 2021 Tallinn) oli eesti mäeinsener, tööstusjuht, partei- ja sporditegelane.

1951. aastal lõpetas ta Kiviõli 1. Keskkooli. 1956. aastal lõpetas Tallinna Polütehnilise Instituudi mäeosakonna kiitusega.TTÜ lõpetajad 1918–2006

1956. aastast töötas ta trusti Eesti Põlevkivi Käva-2 kaevanduse mäemeistrina, hiljem jaoskonnaülema abi, jaoskonnaülema ja kaevanduse peainseneri asetäitjana. 1968. aastast oli ta Kiviõli kaevanduse direktor, 1972. aastast trusti Eesti Põlevkivi juhataja, 1974. aastast tootmiskoondise Eesti Põlevkivi peadirektor.Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985 Aastatel 1986–1989 oli ta Eesti NSV Tehnilise ja Mäejärelevalve Valitsuse juhataja.

1966. aastast oli ta NLKP liige, 1986. aastast EKP Keskkomitee liige.

Ta oli Eesti NSV Ülemnõukogu IX, X ja XI koosseisu saadik, Eesti NSV Ülemnõukogu tööstus- ja energeetikakomisjoni esimehe asetäitja.

Aastatel 1987–1990 oli ta Eesti NSV Kergejõustikuföderatsiooni presiidiumi esimees, 1990–1999 Eesti Kergejõustikuliidu volikogu asejuhataja. Aastatel 1991–1994 oli ta Eesti Spordi Keskliidu juhatuse liige.Ülo Tambet. Eesti spordi biograafiline leksikon

Tunnustus
1976 Kalevi auliige
1979 Eesti NSV teeneline tööstustöötaja
1982 Eesti NSV Ülemnõukogu Presiidiumi aukiri
2007 Kohtla-Järve linna aukodanik Kohtla-Järve linna aukodanikud (väljapaistvate teenete eest põlevkivitööstuse arendamisel ja panuse eest Kohtla-Järve linna ülesehitamisel).

Viited

Kategooria:Eesti mäeinsenerid
Kategooria:Eesti sporditegelased
Kategooria:Tallinna Tehnikaülikooli vilistlased
Kategooria:EKP Keskkomitee liikmed
Kategooria:Eesti NSV IX Ülemnõukogu liikmed
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Eesti NSV teenelised tööstustöötajad
Kategooria:Kalevi auliikmed ‎ 
Kategooria:Kohtla-Järve aukodanikud
Kategooria:Liiva kalmistule maetud
Kategooria:Sündinud 1932
Kategooria:Surnud 2021